[{"text_idx": "#000001", "text": "Mi renkontig\u0302is kun Hori Jasuo dum la 97a UK en Vjetnamio en 2012, kaj nun mi havas la eblon konatig\u0302i kun lia libro. G\u0302i estas ne malpli c\u0302arma ol g\u0302ia kreinto, malgrau\u0306 evidenta amatoreco."}, {"text_idx": "#000002", "text": "La c\u0302efa avantag\u0302o de Esperanto estas ebleco rekte kaj egalece komuniki kun homoj tra la tuta mondo. Tio ebligas rekoni la vivon de ordinaraj homoj, iliajn opiniojn, kutimojn, antau\u0306jug\u0302ojn kaj tradiciojn kaj kompari ilin kun tiuj de sia kulturo. La libro, kompilita kaj redaktita de la japana esperantisto, trafis g\u0302ustan celon."}, {"text_idx": "#000003", "text": "Fakte temas pri esearo, kreita surbaze de leteroj de diverslandaj esperantistoj, kolektitaj dum pluraj jaroj kaj ordigitaj lau\u0306 13 temoj: Mang\u0302aj\u0302oj, Vestaj\u0302oj, Domoj, Dorlotbestoj, Sportoj, Lingvoj, Sanigaj terapioj, Hobioj, Malnovaj rakontoj, Festoj, Religioj, Konstitucio pri paco kaj milito, Proverboj. Al la libro kontribuis 23 au\u0306toroj, el kiuj du forpasis dum g\u0302ia preparado kaj nomo de la tria (el Belgio) perdig\u0302is."}, {"text_idx": "#000006", "text": "La batalo estas komplikega, ec\u0302 se temas pri samlandaj au\u0306toroj, sed c\u0302i-foje la fonto estis verkoj de la au\u0306toroj reprezentantaj malsamajn landojn, kulturojn kaj finfine lingvojn, kiuj neeviteble influis iliajn lingvaj\u0302on kaj stilon. Hori Jasuo evidente sentis tion, do li partoprenigis kiel kunredaktoron iun Arase Sajuki. Tamen mi devas konstati malvenkon: la enhavo superis la redaktorojn. Tio senteblas en c\u0302io \u2013 lingvaj\u0302o, stilo, vortouzo. Ili ege varias depende de la au\u0306toro. Unueca redakta gvidlinio mankas au\u0306 almenau\u0306 ne estas rigore sekvata. Mi donu nur kelkajn ekzemplojn."}, {"text_idx": "#000007", "text": "La c\u0302apitron \u201cVestaj\u0302oj\u201d malfermas la eseo A\u0301o Da\u0300i, la tradicia robo de vjetnamoj. Nek en la titolo, nek en la teksto renkonteblas klarigo de g\u0302ia prononco, kiu estas ege malsama ol la skribo kaj havis vaste uzatan esperantigon jam en 2012, kiam okazis la menciita kongreso en Hanojo \u2013 au\u0306zajo, uzatan ankau\u0306 en la respektiva artikolo en Vikipedio "}, {"text_idx": "#000015", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000016", "text": "Demonstraj versioj de \u201cLa Ondo\u201d"}]